ททท.แม่ฮ่องสอน นำผู้ประกอบการร่วมงาน สิงห์เหนือเสือใต้ ดึงคนใต้เที่ยวเหนือ
ว่าที่ ร.ต ภาณุวัฒน์ ขัดนาค ผู้อำนวยการสำนักงาน ททท.สำนักงานแม่ฮ่องสอน  พร้อมด้วยนายอรรถพล ทวีสุนทร รองผู้อำนวยการสำนักงาน ททท.  สำนักงานแม่ฮ่องและทีมงาน นำผู้ประกอบการธุรกิจการท่องเที่ยวจจากสมาคมธุรกิจท่องเที่ยวอำเภอปาย จังหวัดแม่ฮ่องสอน เข้าร่วมกิจกรรมการส่งเสริมการขายการท่องเที่ยว ภายใต้ชื่อ "สิงห์เหนือพบเสือใต้"  จัดโดย ททท. ภูมิภาคภาคเหนือ ร่วมกับ ททท. ภูมิภาคภาคใต้ พร้อมด้วยสำนักงาน ททท. ภาคเหนือ 11 สำนักงาน ประกอบด้วย ททท. สำนักงานเชียงราย  เชียงใหม่  แม่ฮ่องสอน น่าน  แพร่ ลำปาง ตาก พิษณุโลก สุโขทัย นครสวรรค์ และอุทัยธานี จัดกิจกรรมนำผู้ซื้อพบผู้ขาย เจรจาธุรกิจซื้อขายการท่องเที่ยวระหว่างภาคใต้ 40 ราย ภาคเหนือ 40 ราย ในรูปแบบ Trade Meet  &amp;  Table Top Sale    นางสาวภัทรอนงค์ ณ เชียงใหม่ ผู้อำนวยการภูมิภาคภาคใต้ ททท. นำเสนอภาพรวมลักษณะพฤติกรรมของกลุ่มลูกค้านักท่องเที่ยวชาวภาคใต้ และนางสาวสรัสวดี อาสาสรรพกิจ ผู้อำนวยการภูมิภาคภาคเหนือ ททท. นำเสนอภาพรวมของแหล่งท่องเที่ยว เส้นทางการท่องเที่ยว สินค้าและบริการด้านการท่องเที่ยวของภาคเหนือ ให้แก่กลุ่มผู้ประกอบธุรกิจนำเที่ยวจากภาคใต้    จากนั้น เป็นกิจกรรมการเจรจาซื้อ-ขายธุรกิจการท่องเที่ยว โดยทางภาคเหนือเป็นผู้ขายสินค้าและบริการ (Sellers) และภาคใต้เป็นผู้ซื้อ (Buyers) แบ่งช่วงเวลาจับคู่เจรจาซื้อขาย Package การท่องเที่ยวและเจราธุรกิจ รอบละ 5 นาที หมุนเวียนจนครบทั้ง 40 รายการจัดกิจกรรมดังกล่าว เป็นไปตามมาตรการป้องกันและเฝ้าระวังการแพร่ระบาดของโรคติดเชื้อไวรัสโคโรนา 2019    สำหรับการจัดงานส่งเสริมการขายครั้งนี้ คาดว่าจะมีการต่อยอดเสนอขาย Package  รายการนำเที่ยวนำนักท่องเที่ยวจากภาคใต้มาท่องเที่ยวในภาคเหนือและเชื่อมโยงสู่จังหวัดแม่ฮ่องสอนมากขึ้นในช่วงฤดูกาลท่องเที่ยวนี้มากขึ้น